Reisid Galaktika teise otsa arvutisse sisestatud ajumaatriksi kujul pole muidugi mingi uus idee. Nenosel valitakse selliseks katsejäneseks eriti isekas bastard, kes katsete tulemusel saab kõige paremini läbi iseendaga. Abiks kõikvõimalikud holoprogrammid, filmid ja raamatud, suundubki mehike kuhugi paarisaja valgusaasta kaugusele uurimisretkele. Probleemid algavad alles pärast tagasi kodusele Maa orbiidile jõudmist, sest selgub et vahepeal on inimkond hakkama saanud iseenda hävitamisega ja orbiidil tiirleva hädavarese ainukeseks lohutuseks on info, et mõne aja pärast peaks tagasi jõudma paarsada aastat hiljem teele saadetud saatusekaaslane. Puänt oli lahe ja vaimukas, ent kolmest päästis jutu viimane lause, mis keeras asjale veel ühe vindi peale ja peale selle tekitas hea tuju tükiks ajaks.